De fleste rederier har ingen grenser for hvor mange kolli eller kilo man har med seg om bord. Derfor er det i praksis flyselskapenes regler for bagasjevekt og deres begrensninger som gjør seg gjeldende når man drar på cruise.
Alle lugarer har oppbevaring til klær i skuffer og skap, men plassen er begrenset dersom man ikke bor i en suite. Ta bare med deg det du har behov for. Man kan få vasket, renset og strøket klær om bord (mot avgift).
Pakk verdisaker og det du trenger i håndbagasjen. Eksempler på dette er viktige dokumenter, medisiner, briller, kameraer, ømtålig gods og andre verdisaker. Vi anbefaler at man pakker en liten bag/håndbagasje med det du trenger til den første dagen om bord, da det kan ta noen timer før bagasjen blir brakt til lugaren.